Pitie zeleného čaju prináša najlepší prospech v kombinácii s aspoň miernou fyzickou aktivitou. Zelený čaj je obľúbený nápoj, ktorý poskytuje celý rad zdravotných výhod, pretože: obsahuje katechíny, ktoré znižujú ukladanie tuku a podporujú funkciu pečene, obsahuje polyfenoly (druh antioxidantov), ktoré ničia toxíny, ktoré sú pri dlhodobom ukladaní škodlivé pre telo, pôsobí proti škodlivým účinkom voľných radikálov na hepatocyty (pečeňové bunky), má protizápalové a hepatoprotektívne účinky, a tým chráni pečeňové bunky a znižuje hladiny pečeňových enzýmov–alanínaminotransferázy (ALT) a aspartátaminotransferázy (AST). Štúdia z roku 2015 publikovaná v odbornom časopise International Journal of Clinical and Experimental Medicine preukázala, že pitie zeleného čaju znižuje riziko takých ochorení pečene, akými sú napr. cirhóza pečene (o 44 %), chronické ochorenie pečene (o 51 %), „stukovatenie“ pečene (o 43 %) a hepatocelulárny karcinóm (o 26 %).